**Сабақтың тақырыбы:** Менің отбасым

**Сабақтың мақсаты:**

Білімділік: Отбасы мүшелерін атауға, сұрақ - жауап арқылы сұхбатқа үйрету. Отбасы мүшелері туралы тақпақтарды жатқа айтқызу, санамақ жаттату, «Кім жоқ» ойыны арқылы отбасы мүшелерінің атауын білуге үйрету.

Түзете-дамыту: Есте сақтау, көру, ойлау, сөйлеу, танымдық процестерін, қиалын, қызығушылығын дамыту, зейінін шоғырландыру.

Тәрбиелік: Үлкендерді құрметтеуге, сыйлауға, адамгершілікке тәрбиелеу.

**Әдіс - тәсілі:** Түсіндіру, көрсету, сұрақ жауап, әңгімелеу, суретпен жұмыс.

**Көрнекілігі:** Отбасы суреті, үй, дидактикалық материалдар.

**Сабақтың барысы:**

**Ұйымдастыру**

Сәлеметсің ба Ақжан! Қалың –қалай?Бүгінгі ауа райы қалай?

Қазір қай мезгіл? Күз мезгілі қандай болады?

Жаңа сабақ

«Отбасы шежіресі» туралы жұмбақ шешу. Баланың алдында әкесінің, атасының, анасының т.б. фоталары жатады.

1. Айтары мол ғұлама,

Көп жасасын бұл адам,

Әкесі ол әкеңнің

Білер оны сұраған.

Ол кім? Барлығы – атам.

Атасының суретін ағаштың тамырларына іледі.

2. Атаңның баласы,

Кей кезде таласып.

Қаласың әжеге

Білгенің асады кәдеге.

Ол кім? Барлығы - әкем. (әкесінің суретін іледі)

3. Бала бала, бала деп,

Түнде шошып оянған

Түн ұйқысын төрт бөліп

Түнде бесік таянған.

Қолын қатты тигізбей,

Кірлі көйлек кигізбей.

Иісін жұпар аңқытқан.

Бұл кім? Барлығы – ана. (анасының суретін іледі)

**Іздену ұйымдастырушы. Суреттермен жұмыс.**

Біз бүгін отбасы туралы әңгімелейміз. Отбасы дегеніміз бір үйде тұратын бізге ең жақын адамдар. Олар ата, әже, әке, ана, аға, апа, іні, қарындас бір отбасында тұрады.

**« Кім жоқ?» ойын**

Үйдің ішіне (ата, әже, әке, ана, аға, қарындасты) іліп қоямыз. Біреуін алып тастаймыз, бала кім жоқ екенін айтады. (өздері орналастырады.)

**«Неге теңеймін». ойын**

Ойын шарты: Балаға күннің, айдың, бұлттың, алманың, гүлдің суреттері таратылып беріледі.

Бала «анаңды кімге теңейсің» деп сұрағанда қолдарындағы суреттің біреуін көтереді. Сол сияқты атасын, әкесін, ағасын т. б. айтылады.

**Отбасы суреттері бойынша әңгіме құрайды.**

- Мынау менің атам,

Мынау менің әжем,

Мынау менің әкем,

Мынау менің анам,

Мынау мен өзім Ақжан !

**Сергіту сәті:**

Бас бармағым атам - үйдің данасы,

Балан үйрек әжем – ошақ анасы,

Ортан терек әкем – отау панасы,

Шылдыр шүмек шешем – шаңырақ ажары,

Кішкентай бөбек мен - бәрінің базары.

**Қорытынды:**

Ақжан біздер бүгін кімдермен таныстық?

- Отбасы мүшелерімен.

Отбасы мүшелеріне кімдер жатады екен?

- Ата, әже, әке, ана, аға, апа, іні, қарындас жатады.

Біз қандай отбасымыз? - Біз бақытты отбасымыз

Біз қай елде тұрамыз? - Тәуелсіз Қазақстан елінде.

**Үйге тапсырма:** « Менің отбасым »тақырыбына сурет салып келу